**The New York Times** (lyh. **NYT**) on vuonna 1851 perustettu, New Yorkissa julkaistava, Yhdysvaltojen merkittävimpiin kuuluva sanomalehti. Lehti on saanut yli 130 journalismin Pulitzer-palkintoa.

Lehden keskimääräinen levikki vuonna 2013 oli 1 865 318 kappaletta arkipäivisin ja 2 322 429 sunnuntaisin. Lehdellä on New Yorkin alueella kuusi toimitusta, muualla Yhdysvalloissa 11 ja ulkomailla 26*lähde?*.

Lehden arvioidaan olevan poliittisesti lähellä Yhdysvaltain demokraattista puoluetta. Vuoden 1960 vaaleista lähtien se on aina tukenut presidentinvaaleissa demokraattien presidenttiehdokasta.

Historiaa
---------

*The New York Timesin* rakennus New Yorkissa.
*The New York Timesin* perustivat 18. syyskuuta 1851 Henry Jarvis Raymond ja George Jones.*lähde?*

Lehti vähensi 2000-luvun ensimmäisen vuosikymmenen lopulla toimittajia ja madalsi toimittajien palkkoja. Kuten useissa muissakin amerikkalaislehdissä, lehden ilmoitustulot ovat internetin vaikutuksesta pienentyneet ja tilaajat vähentyneet.

Vuoden 2011 alussa lehti muuttui internetissä pääosin maksulliseksi, sen irtonumeron hinta kaksinkertaistettiin ja panostettiin laatujournalismiin. Lehden pääkilpailija *The Wall Street Journal* oli vuosien ajan ainoa suuri yhdysvaltalaissanomalehti, joka peri verkkoversion lukemisesta maksua. Epäilyksistä huolimatta lehti on menestynyt, joskaan taloustilanne ei vielä syksyllä 2011 ollut hyvä.

Yhdysvaltojen presidentti Donald Trump suuttui syyskuussa 2019 korkeimman oikeuden uutta tuomaria Brett Kavanaugh’ta käsittelevästä paljastusuutisesta ja vaati päätoimittajaa myöten niitä lehden toimittajia eroamaan, jotka olivat osallistuneet uutisen tekemiseen.

Lähteet
-------

1. ↑  Ylen uutiset 15.5.2014
2. ↑  Pulitzer Prizes New York Times Co. Viitattu 21.2.2022. (englanniksi)
3. ↑  Top 25 U.S. Newspapers for March 2013 Alliance for Audited Media. Viitattu 29.4.2014. (englanniksi)[vanhentunut linkki]
4. ↑  New York Times Endorsements Through the Ages, The New York Times 23.9.2016.
5. ↑  New York Times vähentää sata toimittajaa (Archive.org) *HS.fi*.  19.10.2009.  Arkistoitu 22.10.2009. Viitattu 20.10.2009.
6. ↑  New York Times muuttuu netissä maksulliseksi *Yle Uutiset*.  20.1.2010. Yleisradio. Viitattu 20.1.2010.
7. 1 2  Aki Petteri Lehtinen, Laatujournalismi pelasti New York Times, Helsingin Sanomat 16.9.2011 Sivu D 6
8. ↑  Vanacore, Andrew: The Wall Street Journal surpasses USA Today as top-selling US daily (Archive.org) *Chicago Tribune*.  14.10.2009.  Arkistoitu 17.10.2009. Viitattu 15.10.2009. (englanniksi)
9. ↑  Yrjö Kokkonen: Trump vaatii The New York Timesin toimittajia eroamaan *Yle.fi, uutiset*.  17.9.2019. Viitattu 17.9.2019.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **The New York Times**.
* *The New York Times* (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2
	+ 3
* WorldCat

 |
|  |
| Kansalliset | 
* Katalonia
* Saksa
* Israel
* Yhdysvallat

 |
|  |
| Tieteilijät | 
* CiNii

 |
|  |
| Taiteenala | 
* Museum of Modern Art

 |
|  |
| Muut | 
* IdRef

 |

 |